CELEX: C2006/143/27
Language: fi
Date: 2006-06-17 00:00:00
Title: Asia C-493/04: Yhteisöjen tuomioistuimen tuomio (kolmas jaosto)  9.3.2006  (Gerechtshof te 's-Hertogenboschin esittämä ennakkoratkaisupyyntö) — L. H. Piatkowski v. Inspecteur van de Belastingdienst — grote ondernemingen Eindhoven (Työntekijöiden vapaa liikkuvuus — Sosiaaliturva — Samanaikaisesti yhden jäsenvaltion alueella palkatussa työssä oleva ja toisen jäsenvaltion alueella itsenäisenä ammatinharjoittajana toimiva henkilö — Näiden kummankin valtion sosiaaliturvalainsäädännön alaisuuteen kuuluminen — Asetus (ETY) N:o 1408/71 — 14 c artiklan b alakohta ja liite VII — Sosiaalivakuutusmaksu, joka peritään johonkin jäsenvaltioon sijoittautuneen yhtiön jossakin toisessa jäsenvaltiossa asuvalle henkilölle maksamista koroista)

17.6.2006   
            
            
               FI
            
            
               Euroopan unionin virallinen lehti
            
            
               C 143/15
            
         Yhteisöjen tuomioistuimen tuomio (kolmas jaosto) 9.3.2006 (Gerechtshof te 's-Hertogenboschin esittämä ennakkoratkaisupyyntö) — L. H. Piatkowski v. Inspecteur van de Belastingdienst — grote ondernemingen Eindhoven
   (Asia C-493/04) (1)
   
   (Työntekijöiden vapaa liikkuvuus - Sosiaaliturva - Samanaikaisesti yhden jäsenvaltion alueella palkatussa työssä oleva ja toisen jäsenvaltion alueella itsenäisenä ammatinharjoittajana toimiva henkilö - Näiden kummankin valtion sosiaaliturvalainsäädännön alaisuuteen kuuluminen - Asetus (ETY) N:o 1408/71 - 14 c artiklan b alakohta ja liite VII - Sosiaalivakuutusmaksu, joka peritään johonkin jäsenvaltioon sijoittautuneen yhtiön jossakin toisessa jäsenvaltiossa asuvalle henkilölle maksamista koroista)
   (2006/C 143/27)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Gerechtshof te 's-Hertogenbosch
   Pääasian asianosaiset
   
      Kantaja: L.H. Piatkowski
   
      Vastaaja: Inspecteur van de Belastingdienst — grote ondernemingen Eindhoven
   Oikeudenkäynnin kohde
   Ennakkoratkaisupyyntö — Gerechtshof te 's- Hertogenbosch — Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71, sellaisena kuin se on muutettuna ja ajan tasalle saatettuna 2.12.1996 annetulla neuvoston asetuksella (EY) N:o 118/97 (EYVL L 28, s. 1) sekä asetuksen N:o 1408/71 soveltamista koskevista yksityiskohtaisista säännöistä 21.3.1972 annetun neuvoston asetuksen (ETY) N:o 574/72, sellaisena kuin se on muutettuna ja ajan tasalle saatettuna asetuksella N:o 118/97, 14 c artiklan b alakohdan tulkinta — 14 c artiklan b alakohdan soveltaminen tulkittuna yhdessä liitteessä VII olevan 1 kohdan kanssa — Sosiaaliturva — Kahden jäsenvaltion lainsäädännön samanaikainen soveltaminen
   Tuomiolauselma
   EY:n perustamissopimuksen 48 artiklaa ja 52 artiklaa (joista on muutettuina tullut EY 39 ja EY 43 artikla), jotka koskevat työntekijöiden vapaata liikkuvuutta ja vastaavasti sijoittautumisvapautta, sekä sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71, sellaisena kuin se on muutettuna ja ajan tasalle saatettuna 2.12.1996 annetulla neuvoston asetuksella (EY) N:o 118/97, sellaisena kuin se on muutettuna 29.6.1998 annetulla neuvoston asetuksella (EY) N:o 1606/98, 14 c artiklan b alakohtaa on tulkittava siten, että niiden vastainen ei ole sellainen Alankomaiden lainsäädäntö, jossa sosiaalivakuutusmaksun määräytymisperusteeseen sisällytetään pääasiassa kysymyksessä olevan kaltainen korkosuoritus, jonka Alankomaihin sijoittautunut yhtiö on maksanut Belgiassa asuvalle Alankomaiden kansalaiselle, joka kyseisen direktiivin mukaan ja hänen ammattitoimintansa luonne huomioon ottaen on näiden kahden jäsenvaltion sosiaaliturvalainsäädännön alainen.
   
      (1)  EUVL C 31, 5.2.2005.